รัฐบาลไทย-ข่าวทำเนียบรัฐบาล-วธ.ให้ความรู้เจ้าหน้าที่ปฏิบัติงานพิธีหลักสูตรการซ่อมแซมบำรุงรักษาวัสดุอุปกรณ์และเครื่องเกียรติยศประกอบศพ
วันพุธที่ 28 มิถุนายน 2566
วธ.ให้ความรู้เจ้าหน้าที่ปฏิบัติงานพิธีหลักสูตรการซ่อมแซมบํารุงรักษาวัสดุอุปกรณ์และเครื่องเกียรติยศประกอบศพ
วธ.ให้ความรู้เจ้าหน้าที่ปฏิบัติงานพิธีหลักสูตรการซ่อมแซมบํารุงรักษาวัสดุอุปกรณ์และเครื่องเกียรติยศประกอบศพ จากนายช่างสํานักช่างสิบหมู่ กรมศิลปากร เพื่อซ่อมบํารุง ดูแลรักษาเครื่องเกียรติยศประกอบศพ และวัสดุอุปกรณ์ที่ใช้ให้อยู่ในสภาพที่สมบูรณ์สง่างามพร้อมส
วธ.ให้ความรู้เจ้าหน้าที่ปฏิบัติงานพิธีหลักสูตรการซ่อมแซมบํารุงรักษาวัสดุอุปกรณ์และเครื่องเกียรติยศประกอบศพ ทั้งทําแม่พิมพ์ หล่อ ชิ้นงานนูนต่ํา ปั้นซ่อมลวดลาย จากนายช่างสํานักช่างสิบหมู่ กรมศิลปากร เพื่อซ่อมบํารุง ดูแลรักษาเครื่องเกียรติยศประกอบศพ และวัสดุอุปกรณ์ที่ใช้ให้อยู่ในสภาพที่สมบูรณ์สง่างามพร้อมสําหรับการใช้งานอยู่เสมอ พร้อมนําไปถ่ายทอดองค์ความรู้ให้ผู้อื่น และยังเป็นการสืบสานงานช่างไทยด้วย
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการทบทวนความรู้และเพิ่มความชํานาญการปฏิบัติงานพิธีฯ หลักสูตรการซ่อมแซมบํารุงรักษาวัสดุอุปกรณ์และเครื่องเกียรติยศประกอบศพ ประจําปีงบประมาณ พ.ศ. 2566 ในรูปแบบวีดิทัศน์ โดยมีนายบพิตร วิทยาวิโรจน์ รองอธิบดีกรมศิลปากร นายสุรัฐกิจ พีรพงศ์ศิลปะ ผู้อํานวยการสํานักช่างสิบหมู่ พร้อมด้วย ข้าราชการ พนักงานราชการ คณะวิทยากรสํานักช่างสิบหมู่ และเจ้าหน้าที่ปฏิบัติงานพิธี กลุ่มอํานวยการพิธีการศพที่ได้รับพระราชทานกรุงเทพมหานคร และกลุ่มอํานวยการพิธีการศพที่ได้รับพระราชทานที่ 1 – 15 จํานวนกว่า 72 คน เข้าร่วมพิธีเปิด ณ สํานักช่างสิบหมู่ ตําบลศาลายา อําเภอพุทธมณฑล จังหวัดนครปฐม
นางยุพา ทวีวัฒนะกิจบวร ปลัดกระทรวงวัฒนธรรม (วธ.) กล่าวว่า นับตั้งแต่วันที่ 1 พฤษภาคม 2562 กระทรวงวัฒนธรรม (วธ.) ได้รับสนองงานตาม พระบรมราโชบายเกี่ยวกับพิธีการศพที่ได้รับพระราชทาน อย่างเต็มรูปแบบพร้อมกันทั่วประเทศ การปฏิบัติงานพิธีการศพที่ได้รับพระราชทาน เป็นไปด้วยความเรียบร้อยตามโบราณราชประเพณีของราชสํานัก ให้แก่ข้าราชการ บุคคลผู้ทําคุณประโยชน์และประชาชนผู้มีสิทธิตามหลักเกณฑ์ ของสํานักพระราชวัง สํานักงานปลัดกระทรวงวัฒนธรรม ได้จัดสรรเครื่องเกียรติยศประกอบศพ เพื่อใช้ปฏิบัติงานตามภารกิจพิธีการศพที่ได้รับพระราชทาน แต่เมื่อผ่านระยะเวลาหนึ่งก็ย่อมเกิดการชํารุดเสียหายของเครื่องเกียรติยศประกอบศพ จึงจําเป็นต้องมีการพัฒนาทักษะ และเพิ่มความรู้ ความเข้าใจ ความชํานาญงานในการซ่อมบํารุง ดูแลรักษาเครื่องเกียรติยศประกอบศพ และวัสดุอุปกรณ์ที่ใช้ให้อยู่ในสภาพที่สมบูรณ์สง่างามพร้อมสําหรับการใช้งานอยู่เสมอ ทั้งยังสามารถนําไปถ่ายทอดองค์ความรู้ให้ผู้อื่น และยังเป็นการสืบสานงานช่างไทยอีกด้วย
ปลัด วธ. กล่าวอีกว่า กระทรวงวัฒนธรรม (วธ.) โดยกองพิธีการศพที่ได้รับพระราชทาน สํานักงานปลัด วธ. ร่วมกับสํานักช่างสิบหมู่ กรมศิลปากร จึงกําหนดจัดโครงการทบทวนความรู้และเพิ่มความชํานาญการปฏิบัติงานพิธีฯ หลักสูตรการซ่อมแซมบํารุงรักษาวัสดุอุปกรณ์และเครื่องเกียรติยศประกอบศพ ประจําปีงบประมาณ พ.ศ. 2566 ระหว่างวันที่ 26 – 30 มิถุนายน 2566 ณ สํานักช่างสิบหมู่ ตําบลศาลายา อําเภอพุทธมณฑล จังหวัดนครปฐม สําหรับการฝึกอบรมประกอบด้วย การให้ความรู้เชิงปฏิบัติการ เกี่ยวกับทักษะที่จําเป็นในการปฏิบัติงาน ประกอบด้วยการทําแม่พิมพ์ การหล่อ ชิ้นงานนูนต่ํา และชิ้นงาน 3 มิติ การปั้นซ่อมลวดลาย การประกอบติดตั้งชิ้นงาน ตามหลักวิชาการของกรมศิลปากร โดยมีนายช่างผู้ทรงคุณวุฒิ จากสํานักช่างสิบหมู่ กรมศิลปากร เป็นวิทยากร
นางยุพา กล่าวอีกว่า ในปีงบประมาณ พ.ศ. 2565 กองพิธีการศพที่ได้รับพระราชทาน ทั้งได้ดําเนินงานภารกิจเกี่ยวกับการติดตามการปฏิบัติงานพิธีการศพที่ได้รับพระราชทาน ตามหมายรับสั่งของสํานักพระราชวัง ทั้งในกรุงเทพมหานครและต่างจังหวัด ตั้งแต่วันที่ 1 ตุลาคม 2564 ถึงวันที่ 30 กันยายน 2565 มีข้อมูลการขอรับพระราชทาน จํานวน 13,908 หมายรับสั่ง และได้ดําเนินงานสนับสนุนการปฏิบัติงานในภารกิจสนับสนุนส่วนราชการ และหน่วยงานอื่นๆ ได้แก่ กิจกรรมที่เกี่ยวข้องกับสถาบันพระมหากษัตริย์ กิจกรรมทางศาสนา กิจกรรมจิตอาสา สํานักพระราชวัง และงานอื่นๆ เป็นจํานวน 10,193 งาน